LIETUVOS RESPUBLIKOS ŠVIETIMO IR MOKSLO MINISTRAS

ĮSAKYMAS

DĖL PALYGINAMOJO UNIVERSITETŲ IR MOKSLINIŲ TYRIMŲ INSTITUTŲ MOKSLINIŲ TYRIMŲ IR EKSPERIMENTINĖS PLĖTROS VERTINIMO 2023 METAIS

2022 m. gegužės 2 d. Nr. V-689

Vilnius

Įgyvendindama Palyginamojo ekspertinio universitetų ir mokslinių tyrimų institutų mokslinių tyrimų ir eksperimentinės plėtros vertinimo aprašo, patvirtinto Lietuvos Respublikos švietimo, mokslo ir sporto ministro 2021 m. rugsėjo 2 d. įsakymu Nr. V-1593 „Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ 2.2–2.6 papunkčių įgyvendinimo“, 2 punktą,

n u s t a t a u, kad:

1. Universitetai ir mokslinių tyrimų institutai, atsižvelgdami į Lietuvos mokslo tarybos rekomendacijas, sudaro jų vertinamuosius vienetus iki 2022 m. birželio 30 d.;

2. Lietuvos mokslo taryba suformuoja ekspertų grupes palyginamajam ekspertiniam universitetų ir mokslinių tyrimų institutų mokslinių tyrimų ir eksperimentinės plėtros vertinimui atlikti iki 2023 m. vasario 28 d.;

3. Lietuvos mokslo taryba pateikia Lietuvos Respublikos švietimo, mokslo ir sporto ministerijai palyginamojo ekspertinio universitetų ir mokslinių tyrimų institutų mokslinių tyrimų ir eksperimentinės plėtros vertinimo rezultatus iki 2023 m. spalio 20 d.

Švietimo, mokslo ir sporto ministrė	Jurgita Šiugždinienė